I dag lørdag skal trafikanter være indstillet på lidt ekstra rejsetid, hvis man benytter E45 ved Aalborg. Det skyldes, at der bliver afholdt Aalborg Halvmarathon og WALKin Nordjylland. I forbindelse med afviklingen af de to events vil trafikken på E45 ved Limfjordstunnelen være påvirket i tidsrummet fra kl. 16.00 til 23.00. Mens de to events finder sted vil Limfjordstunnelens vestlige rør være spærret, og trafikken i begge retninger bliver afviklet i det østlige rør. I den forbindelse bliver hastighedsbegrænsningen sat ned fra 90 km/t til 50 km/h. Derudover bliver frakørsel 23 ”Kridtsvinget” spærret, og trafik mod syd med ærinde i Aalborg vil blive henvist til frakørsel 24 ”Øster Uttrup Vej”, hvor den ledes ad Øster Uttrup Vej og Øster Sundby Vej frem til Østre Allé. Tilkørslen fra Kridtsvinget mod nord vil fortsat kunne benyttes. Vejdirektoratet opfordrer både deltagere til Aalborg Halvmarathon og WALKin Nordjylland og øvrige trafikanter til at afsætte ekstra rejsetid.

Opsummering:
I dag lørdag skal trafikanter i og omkring Aalborg forberede sig på lidt ekstra rejsetid, hvis de skal benytte Limfjordstunnelen. Det er nødvendigt i forbindelse med afviklingen af Aalborg Halvmarathon og WALKin Nordjylland.